
Ehető növényi csírák és mikrozöldek antioxidáns kapacitásának és összetételének vizsgálata különböző biomagokból

A kutatásom során optimalizáltam és kidolgoztam egy újabb és költséghatékonyabb csíra és mikrozöld termesztési módszert, amelyet a további kutatásom során a vizsgálati alapanyagok termesztésében alkalmaztam. Optimalizáltam a szakirodalmi cikkekben található DPPH és FRAP mérési paramétereket, oldatkoncentrációikat. A vizsgálatok során kimutattam, hogy a csírák és a mikrozöldek antioxidáns kapacitásának összehasonlításakor a mikrozöldek nagyobb antioxidáns kapacitással bírnak. Az antioxidáns kapacitás mérés mellett az összes polifenol tartalom meghatározást is elvégeztem (Folin-Chiocalteus) a csírákon és a mikrozöldeken, galluszsavra vonatkoztatott egyenértéküket meghatároztam.
Kutatásomban az optimalizált antioxidáns kapacitás mérésekkel is vizsgáltam az otthon is könnyedén termeszthető, ehető növényi csírák és mikrozöldek közül a brokkoli, retek, hagyma, mángold cékla, búza, zsázsa, mungóbab rukkola és lucerna antioxidáns kapacitását, valamint GCMS módszerrel is vizsgáltam az összetételüket.
A gyök megkötésén alapuló két módszer, a (DPPH) illetve a vasredukálóképességen alapuló (FRAP) módszerek arányaiban közel azonos értékeket adtak az antioxidáns kapacitásról a vizsgált mintákból. Összeségében elmondható, hogy mind a csíra, mind a mikrozöld esetén a mángold és cékla antioxidáns kapacitása szignifikánsan nagyobb a többi vizsgált bionövénnyel szemben.
Kimutattam, hogy közkereskedelemben általában kapható hagyma, retek, illetve brokkoli csírák és mikrozöldek közül a reteknek a legnagyobb az antioxidáns kapacitása, ezzel szemben a hagyma legkisebb az antioxidáns kapacitással bír.
A GCMS vizsgálatokkal kimutattam a csírákból és a mikrozöldekből is több antioxidáns vegyületet, köztük 3 különböző, szakcikkekben említett rákellenes anyagot is.
A minőségi analízis során, GCMS módszerrel számos antioxidáns vegyületet azonosítottunk. A csírákat és mikrozöldeket összehasonlítva intenzitás szempontjából azt az eredményt kaptuk, hogy a mikrozöldek általánosan 1 vagy 2 nagyságrenddel nagyobb intenzitással rendelkeznek, mint ahogyan ezt a korábbi antioxidáns kapacitás mérésnél is tapasztalhattuk. Mind csírák, mind mikrozöldek hasznos cukrokat, aminosavakat tartalmaznak. Csírákban kimutattunk többféle antioxidáns vegyületet is. Amit különösen kiemelnék, hogy különböző rákellenes vegyületet (9,15-OCTADECADIENOIC ACID, METHYL ESTER, (Z,Z)-, illetve 9,12-OCTADECADIENOIC ACID (Z,Z)-) is azonosítottunk , melyek az emlőrák legküzdésében hasznos antioxidánsok.



